Το στροφικό πέταλο έχει περιοχές με χαμηλή παροχή αίματος. Οι περιοχές αυτές με χαμηλή παροχή αίματος έχουν προδιάθεση για εκφύλιση από τη γήρανση.
Αυτός ο εκφυλισμός λόγω γήρανσης εξηγεί γιατί η ρήξη του στροφικού πετάλου είναι συνήθης βλάβη στους ενήλικες. Αυτό το πρόβλημα του εκφυλισμού, μπορεί να επιταχυνθεί με την επανάληψη του ίδιου τύπου της κίνησης στους ώμους. Επίσης, αυτό μπορεί να συμβεί με τους αθλητές ρίπτες, όπως και στον εργάτη με δραστηριότητες όπου χρησιμοποιεί κατ’ επανάληψη το χέρι πάνω από το κεφάλι του, σε δουλειά ρουτίνας. Αυτό μπορεί να προκαλέσει ρήξη του τενοντίου στροφικού πετάλου από την υπερβολική χρήση.
Η ισχυρή βία, μπορεί επίσης να προκαλέσει ρήξη σ’ ένα αδύναμο στροφικό πέταλο. Αυτό μπορεί να συμβεί από την προσπάθεια κάποιου να πιάσει ένα βαρύ αντικείμενο που πέφτει, ή κατά την άρση ενός αντικειμένου με μεγάλο βάρος,με το χέρι σε έκταση. Μπορεί επίσης, να υπάρξει μια πτώση απευθείας στο ώμο. Ο τυπικός ασθενής με μια εκφυλιστική ρήξη του στροφικού πετάλου είναι στο τέλος της μέσης ηλικίας και συνήθως είχε προβλήματα με τον ώμο του για κάποιο χρονικό διάστημα. O μεσήλικας ασθενής με εξάρθρημα ώμου, είναι πολύ πιθανό να έχει και ρήξη του πετάλου που μπορεί να διαλάθει της προσοχής του ιατρού. Μετά τον τραυματισμό, ο ασθενής συνήθως δεν είναι σε θέση να σηκώσει σε απαγωγή το βραχίονα.